CELEX: 62009TN0369
Language: sk
Date: 2009-09-23 00:00:00
Title: Vec T-369/09: Žaloba podaná 22. septembra 2009 — Sociedade Quinta do Portal/ÚHVT — Vallegre-Vinhos do Porto (PORTO ALEGRE)

5.12.2009   
            
            
               SK
            
            
               Úradný vestník Európskej únie
            
            
               C 297/22
            
         Žaloba podaná 22. septembra 2009 — Sociedade Quinta do Portal/ÚHVT — Vallegre-Vinhos do Porto (PORTO ALEGRE)
   (Vec T-369/09)
   2009/C 297/32
   Jazyk žaloby: portugalčina
   
      Účastníci konania
   
   
      Žalobkyňa: Sociedade Quinta do Portal, SA (Lisabon, Portugalsko) (v zastúpení: B. Belchior, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Vallegre-Vinhos do Porto, SA (Sabrosa, Portugalsko)
   
      Návrhy žalobkyne
   
   
               —
            
            
               zrušiť rozhodnutie prvého odvolacieho senátu Úrad pre harmonizáciu vnútorného trhu (ochranné známky a vzory) z 18. júna 2009 vo veci R 1012/2008-1, ktorým sa zamietlo odvolanie podané žalobkyňou proti rozhodnutiu výmazového oddelenia o zrušení slovnej ochrannej známky Spoločenstva PORTO ALEGRE, a
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: PORTO ALEGRE pre výrobky patriace do triedy 33.
   
      Majiteľ ochrannej známky Spoločenstva: žalobkyňa.
   
      Účastník, ktorý sa domáha vyhlásenia neplatnosti: ďalší účastník konania pred odvolacím senátom.
   
      Ochranná známka účastníka, ktorý sa domáha vyhlásenia neplatnosti: skoršia portugalská slovná ochranná známka PORTO ALEGRE pre výrobky patriace do triedy 33.
   
      Rozhodnutie výmazového oddelenia: zrušenie slovnej ochrannej známky Spoločenstva PORTO ALEGRE.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia č. 207/2009, pretože odvolací senát prijal nesprávny výklad uvedeného ustanovenia a v dôsledku toho nesprávne posúdil, že medzi dotknutými ochrannými známkami existuje pravdepodobnosť zámeny.